може да възложи на Европейската агенция за ГНСС или на Европейската агенция за авиационна безопасност изпълнението на всички или на част от задачите, предвидени в настоящото споразумение. В този случай той продължава да отговаря пред ASECNA за точното и пълно изпълнение на задълженията си по настоящото споразумение.
 Член 5
 Отношения с трети страни
 Съюзът улеснява и подпомага всяка инициатива за сътрудничество или партньорство между ASECNA и други субекти, участващи в европейските програми за спътникова навигация EGNOS и „Галилео“, и по-специално Европейската космическа агенция, при условие, че е налице възможност тези да насърчат разработването и предоставянето от ASECNA на услуги за спътникова навигация, основаващи се на посочените две програми.
 ЧАСТ II
 РАЗПОРЕДБИ ОТНОСНО СЪТРУДНИЧЕСТВОТО
 Член 6
 Дейности за сътрудничество
 1. Дейностите за сътрудничество, предвидени в настоящото споразумение, се отнасят основно до изграждането и експлоатацията на системата SBAS—ASECNA, основана на технологията на системата EGNOS. Те обхващат също използването в Африка на системата, създадена по програмата „Галилео“, радиочестотния спектър, стандартите, сертифицирането и международните организации, безопасността, научноизследователската и развойната дейност, човешките ресурси, комуникацията и видимостта, обмена на персонал и популяризирането на услугите за спътникова навигация на африканския континент.
 Страните имат възможност да изменят този списък от дейности в съответствие с член 34 от настоящото споразумение.
 2. Настоящото споразумение не засяга институционалната автономност на Съюза относно регулирането на европейските програми за спътникова навигация и определената от Съюза структура за целите на изпълнението на тези програми. Споразумението не засяга също така регулаторните мерки за изпълнение на задължения за неразпространение, контрол върху износа и контрол върху нематериални трансфери на технологии. То не засяга също така и мерките, свързани с националната сигурност.
 3. Настоящото споразумение не засяга също така институционалната автономност на ASECNA.
 4. При спазване на техните съответни правила, страните насърчават, доколкото това е възможно дейностите за сътрудничество, провеждани съгласно настоящото споразумение.
 ПОДРАЗДЕЛ I
 Член 7
 Изграждане и експлоатация на системата SBAS—ASECNA
 1. Съюзът подпомага ASECNA в изграждането и експлоатацията на системата SBAS—ASECNA. Освен специалните разпоредби, предвидени в членове 8—16, той се ангажира по принцип да улесни изграждането и експлоатацията на системата SBAS—ASECNA, по-специално като предостави безплатно на ASECNA цялата полезна информация, като дава съвети на ASECNA в областта на управлението на програмата и по отношение на техническите и организационните планове, както и като съдейства при оценката и мониторинга на програмата SBAS—ASECNA.
 2. С изграждането на връзките между системите EGNOS и SBAS—ASECNA всяка страна отговаря за изменението на своята собствена система и поема съответните разходи за инвестиция и експлоатация. Всяка страна съобщава на другата страна необходимата информация и съдейства за изменение на системата, принадлежаща на тази друга страна. Изгражда се процес на ангажиране и мониторинг на изпълнението, в който се установяват съответните задължения.
 Член 8
 Определяне и проектиране на системата SBAS—ASECNA
 Съюзът подпомага ASECNA при определянето и проектирането на системата SBAS—ASECNA, по-специално във връзка със структурата на системата, местата на разполагане на наземната инфраструктура и концепцията за експлоатация. Направените за тази цел проучвания ще уточнят връзките между системите SBAS—ASECNA и EGNOS.
 Член 9
 Разработване и внедряване на станциите RIMS
 Съюзът подпомага ASECNA при разработването и внедряването на